
Komplex épületenergetikai korszerűsítés Lakitelek Nagyközség Önkormányzatánál
Lakitelek Nagyközség Önkormányzata pályázatot nyújtott be a Környezet és Energia Operatív Program KEOP-4.9.0/11 „Épületenergetikai fejlesztések megújuló energiaforrás hasznosítással kombinálva” című pályázati konstrukcióra, mely pályázaton sikeresen szerepelt. A „Komplex épületenergetikai korszerűsítés Lakitelek Nagyközség Önkormányzatánál” elnevezésű projekt megvalósítására 201.857.763,- Ft, azaz 85%-os támogatást nyert el, amihez 15% vagyis 35.621.958,- Ft összeget kell biztosítania önrészként. 
A projekt célja, a Művelődési ház, a rendőrség és hivatal épületének nyílászáró cseréjével, hőszigetelésével, a fűtési és világítási rendszer korszerűsítésével, valamint napelemek elhelyezésével az energiafogyasztás a minimálisra csökkenjen. Az épületek csökkentett villamos energia fogyasztásának megújuló energiaforrással való kiváltásával az épületek együttes villamos energiafogyasztása a minimálisra csökkenthető, vagy teljesen kiváltható. Az épületek elavult gázfűtésének kiváltása megújuló energiaforrásra az épületek gázfogyasztását teljesen kiváltja.

A projekt megvalósításának időtartamára 24 hónap áll rendelkezésre, mely 2011. november 1-vel indul.

